[{"text_idx": "#000000", "text": "2023 yw Liverpool Year of Reading ac mae\u2019n nodi cychwyn ail Gylchred Llythrennedd Lerpwl. Nod y gylchred yw ymgysylltu a\u0302 phawb a chodi ymwybyddiaeth am bwysigrwydd sgiliau llythrennedd ym mywyd bob dydd tra\u2019n hyrwyddo gweithgareddau creadigol megis ysgrifennu a pherfformio. Mae\u2019r ffocws yn newid bob blwyddyn drwy ddarllen, ysgrifennu a gwella llafaredd a thynnu sylw at wyliau a mentrau."}, {"text_idx": "#000001", "text": "Mae gennym rwydwaith helaeth o bartneriaid llythrennedd sydd yn ein helpu i rannu gwybodaeth a thi\u0302m cynllunio sydd yn rheoli\u2019r flwyddyn ac sy\u2019n trefnu digwyddiadau a gweithgareddau ychwanegol megis y bathodyn LYOR. Mae\u2019r ti\u0302m eisoes wrthi\u2019n trefnu calendr 2023 ac yn trafod syniadau o ran sut i adnewyddu ein hagwedd tuag at ddarllen drwy chwilio\u2019n gyson am ffyrdd newydd o ymestyn ein chwyldro llythrennedd. Rydym wrth ein boddau bod yr ymdrech ar y cyd unwaith eto\u2019n canolbwyntio ar eirfa, llyfrau a darllen. Fe fyddwn ni\u2019n gweithio gydag ysgolion, prifysgolion, awduron, beirdd, elusennau, busnesau a sefydliadau i gyfleu\u2019r neges mae: Lerpwl yn Caru Darllen!"}, {"text_idx": "#000002", "text": "Cafodd y Flwyddyn o Ddarllen ei lansio\u2019n swyddogol ar 28 Ionawr yn Llyfrgell Ganolog Lerpwl gan Lesley Martin-Wright, Uchel Siryf Glannau Mersi. Roedd yna dros 40 o berfformwyr yn y lansiad gyda beirdd, stori\u0308wyr, awduron yn darllen o\u2019u llyfrau a phlant ysgol yn actio eu straeon. Roedd hi\u2019n ddiwrnod gwych gydag awyrgylch a chyffro ffantastig. Yn y digwyddiad, fe wnaethom ni hefyd lansio llyfr 2022 Liverpool Year of Spoken Word sydd yn dogfennu\u2019r flwyddyn mewn lluniau a cherddi, ac mae ar gael i\u2019w brynu ar-lein "}, {"text_idx": "#000003", "text": "Rydym yn ffodus fod gennym The Reader sydd yn The Mansion House, Calderstones Park yn Lerpwl; fe ddylech ddod draw i weld cyfleuster mor wych ydyw ar gyfer y ddinas. Rydym ni\u2019n gobeithio cynnal rhywfaint o\u2019n cyfarfodydd cynllunio yno ac yn llyfrgell Sefton Park yn ystod y flwyddyn. Mae yna gymaint i\u2019w wneud...."}, {"text_idx": "#000004", "text": "Mae ti\u0302m Liverpool Year of Reading yn edrych ymlaen at rannu blwyddyn arall o ddigwyddiadau mewn llyfrgelloedd, ysgolion a chymunedau Glannau Mersi yn cefnogi darllen fel sgil a hyrwyddo darllen fel pleser."}, {"text_idx": "#000005", "text": "Rydym ni\u2019n anfon ein dymuniadau gorau i W\u0302yl Eiriau Wrecsam, sef eich 9fed Gw\u0302yl yn dathlu darllen, ysgrifennu a barddoniaeth ar lafar."}, {"text_idx": "#000006", "text": "Stay up to date with news about our events and workshops. Did you know we run ad hoc shows during the year too? Why risk missing one of our literary events?"}, {"text_idx": "#000008", "text": "Pan roeddwn i\u2019n 10 mlwydd oed, dywedodd fy athrawes ysgol gynradd wrth y dosbarth, \u201cRydw i am i chi ysgrifennu stori heddiw. Nid oes rheolau; dim geiriau arbennig sydd angen i chi ddefnyddio, na gramadeg penodol, dim ond ymarfer. Dim ond ysgrifennu stori.\u201d Efallai..."}, {"text_idx": "#000009", "text": "Fedrwch chi \u2018sgwennu sgript Dirgelwch Llofruddiaeth?"}, {"text_idx": "#000010", "text": "Os ydych chi\u2019n hoff o ddirgelwch llofruddiaeth ac ysgrifennu yna mae gwahoddiad i chi gystadlu yng Nghystadleuaeth Ysgrifennu Sgript Dirgelwch Llofruddiaeth Carnifal Gw\u0302yl Geiriau Wrecsam 2023. Mae\u2019r gystadleuaeth yn agored i unrhyw awdur gyda sgript wreiddiol sy\u2019n..."}, {"text_idx": "#000012", "text": "Ydych chi\u2019n hoffi llyfrau sy\u2019n llawn o gymeriadau diddorol, plotiau twyllodrus a diweddglo syfrdanol? Os mai\u2019r ateb yw \u2018YDW\u2019, mae\u2019r digwyddiad hwn i chi! Dewch i gwrdd a\u0302 Harriet Tyce, awdur y nofelau cyffrous seicolegol Blood Orange, The Lies You Told a\u2019i chyfrol..."}]